b"\n_START_ARTICLE_\nTeroristi\xc4\x8dni napadi 11. septembra 2001\n_START_SECTION_\nTr\xc4\x8denje letal\n_START_PARAGRAPH_\n11. septembra so ugrabitelji, povezani z Al Kaido, prevzeli nadzor nad tremi jutranjimi leti, namenjeni v Los Angeles in enim jutranjim letom namenjenim v San Francisco. Vsa \xc5\xa1tiri letala so bili tipa Boeing 767. Nadzor so prevzeli kmalu po vzletu iz Boston's Logan mednarodnega letali\xc5\xa1\xc4\x8da, Washington Dulles mednarodnega letali\xc5\xa1\xc4\x8da in letali\xc5\xa1\xc4\x8da Newark. V svojih zadnjih trenutkih je Let 11 American Airlines letel proti jugu \xc4\x8dez Manhattan in se ob 8:46 zaletel s hitrostjo pribli\xc5\xbeno 740 kilometrov na uro v severno fasado Severnega stolpa Svetovnega trgovinskega centra. Tr\xc4\x8dil je med 93. in 99. nadstropjem. Sedemnajst minut kasneje ob 9:03 se je Let 175 United Airlines pribli\xc5\xbeal z jugozahoda, \xc4\x8dez New Yor\xc5\xa1ko pristani\xc5\xa1\xc4\x8de, in se zaletel v Ju\xc5\xbeni stolp, v ju\xc5\xbeno fasado, med 77. in 85. nadstropjem, s hitrostjo 870 kilometrov na uro. Poleg trganja \xc5\xa1tevilnih nosilnih stebrov na obodu in povzro\xc4\x8ditev drugih strukturnih po\xc5\xa1kodb so nastale eksplozije v vsaki stolpnic zaradi v\xc5\xbeiga 38.000 litrov goriva za reaktivne motorje skupaj s pisarni\xc5\xa1ko opremo. Sila od prve eksplozije WTC 1 je potovala skozi najmanj en ja\xc5\xa1ek za dvigalo vso pot navzdol do pritli\xc4\x8dja, kjer je razbila vsa okna in ranila ve\xc4\x8dje \xc5\xa1tevilo ljudi. Ob 9:37 je Let 77 American Airlines priletel z zahodne strani v Arlingtonu in se zaletel v zahodno stran Pentagona s hitrostjo 853 kilometrov na uro. Eksplozija je bila tako mo\xc4\x8dna, da je uni\xc4\x8dila del stavbe Ameri\xc5\xa1kega obrambnega ministrstva. Ob 10:03 je Let 93 United Airlines strmoglavil na polje blizu Shanskvilla v Pennsylvaniji s hitrostjo 990 kilometrov na uro, zaradi posredovanja potnikov, ki so hoteli ugrabiteljem prevzeti nadzor nad letalom, ki so ga nameravali zapeljati v Hi\xc5\xa1o Ameri\xc5\xa1kega Kongresa v Washingtonu.\n_START_SECTION_\nPo\xc5\xbeari\n_START_PARAGRAPH_\nZaradi lahke konstrukcije in votle strukture je lahko reaktivno gorivo prodrlo dale\xc4\x8d v notranjost stolpov in pri\xc5\xbeigalo velike po\xc5\xbeare v \xc5\xa1irokem obmo\xc4\x8dju nadstropij. Letalsko gorivo je gorelo najve\xc4\x8d nekaj minut, vendar je notranjost stavb gorela \xc5\xa1e naslednjo uro in pol. Po nekaterih mnenjih po\xc5\xbeari ne bi bili tako raz\xc5\xa1irjeni, niti tako intenzivni, \xc4\x8de bi bila stavba grajena kot tradicionalna, te\xc5\xbeka in visoka stavba. Ve\xc4\x8dina goriva in deli letal bi verjetno ostali izven zgradb ali pa bi bili raztreseni v bolj obrobnih obmo\xc4\x8djih, oddaljenih od jedra zgradbe. Po tem scenariju bi stolpa stala veliko dlje, morda se celo ne bi poru\xc5\xa1ila. Po\xc5\xbeari so bili dovolj vro\xc4\x8di, da so oslabili podporne stolpe in povzro\xc4\x8dili, da so se tla upognila. Tla so se povlekla od roba stolpov v notranje dele, s tem pa se je zmanj\xc5\xa1ala njihova sposobnost podpore mase zgradbe v vi\xc5\xa1jih nadstropjih. V Severnem stolpu je gorivo teklo navzdol vsaj po dveh ja\xc5\xa1kih dvigal v klet in dva ali ve\xc4\x8d dvigal so se sesedla v ni\xc5\xbeja nadstropja. Po\xc5\xbear je \xc5\xa1e naprej gorel v ja\xc5\xa1kih, to pa je pomagalo oslabiti jedra stolpov.\n_START_SECTION_\nPadec Ju\xc5\xbenega stolpa\n_START_PARAGRAPH_\nMedtem ko so po\xc5\xbeari \xc5\xa1e naprej goreli, so uslu\xc5\xbebenci, ujeti v zgornjih nadstropjih Ju\xc5\xbenega stolpa, priskrbeli podatke o stanju preko \xc5\xa1tevilke 911 (\xc5\xa1tevilka za nujno pomo\xc4\x8d). Ob 9:37 je uslu\xc5\xbebenec v 105. nadstropju Ju\xc5\xbenega stolpa poro\xc4\x8dal, da so se tla pod njim v 90. nadstropju vdrla. Policijska letalska enota je tudi sporo\xc4\x8dala informacije o stanju stavbe. Poveljnik Policije je izdal nalog za evakuacijo osebja iz stolpov. Ob 9:52 New Yor\xc5\xa1ka letalska enota policije je preko radia poro\xc4\x8dala, da kosi padajo z vrha WTC 2. New Yor\xc5\xa1ka policijska postaja je potem izdala nalog za evakuacijo svojega osebja. Komunikacija med policisti in gasilci pa je bila slaba in preobremenjeni operaterji na \xc5\xa1tevilki 911 niso posredovali opozorila gasilskim poveljnikom na kraju dogajanja. Ob 9:59 se je Ju\xc5\xbeni stolp sesul, 56 minut po tem, ko so se napadi zgodili. Samo 14 ljudi je pobegnilo s kraja tr\xc4\x8denja v Ju\xc5\xbenem stolpu in samo \xc5\xa1tiri osebe iz nadstropij nad trkom. Ti so zbe\xc5\xbeali preko stopni\xc5\xa1\xc4\x8da A, edinega stopni\xc5\xa1\xc4\x8da, ki je ostalo nepo\xc5\xa1kodovano po trku.\n_START_SECTION_\nPadec Severnega stolpa\n_START_PARAGRAPH_\nPo tem ko se je Ju\xc5\xbeni stolp poru\xc5\xa1il, so policisti po\xc5\xa1iljali informacije o stanju Severnega stolpa. Ob 10:20 je policijska letalska enota sporo\xc4\x8dila, da se Severni stolp zvija na jugozahodnem robu in se vrh nagiba proti jugu. Ob 10:27 je letalska enota sporo\xc4\x8dila, da se bo streha kmalu podrla. Severni stolp se je poru\xc5\xa1il ob 10:28, potem ko je gorel 1 uro in 42 minut. Po padcu Ju\xc5\xbenega stolpa so gasilski poveljniki poslali gasilcem v Severnem stolpu ukaz za evakuacijo. Zaradi problemov z radijsko komunikacijo gasilci v stolpih niso sli\xc5\xa1ali ukaza za evakuacijo in ve\xc4\x8dina se ni zavedala, da se je drugi stolp podrl. 343 gasilcev je umrlo v Dvoj\xc4\x8dkih zaradi ru\xc5\xa1enja stavb. Nih\xc4\x8de ni mogel pobegniti iz nadstropij nad trkom letala v Severnem Stolpu, ker so bila vsa stopni\xc5\xa1\xc4\x8da in dvigala v tistih nadstropjih uni\xc4\x8dena.\n_START_SECTION_\nPadec 7 World Trade Centra\n_START_PARAGRAPH_\nWTC kompleks je bil sestavljen iz sedmih stavb, od katerih so se tri popolnoma poru\xc5\xa1ile. Naslednjega jutra ob 5:20 je 7 World Trade Center, 47-nadstropni neboti\xc4\x8dnik, ki je stal \xc4\x8dez cesto od ostalega kompleksa, postal tretja zgradba, ki je propadla. Za razliko od Dvoj\xc4\x8dkov je bilo poru\xc5\xa1enje WTC 7 predvideno \xc5\xbee ve\xc4\x8d ur vnaprej in zgradbo so popolnoma evakuirali.\n_START_SECTION_\nPosledice po napadu\n_START_PARAGRAPH_\nNapadi so imeli \xc5\xa1iroke politi\xc4\x8dne posledice. Te\xc4\x8daji delnic letalskih dru\xc5\xbeb in letalskih proizvajalcev so za\xc4\x8deli padati, sledila je kriza tudi v ostalih panogah. \xc5\xbde en mesec kasneje je koalicija voljnih pod vodstvom ZDA za\xc4\x8dela obse\xc5\xbene akcije proti Al Kaidinim opori\xc5\xa1\xc4\x8dem v Afganistanu.\n_START_SECTION_\nPospravljanje ru\xc5\xa1evin\n_START_PARAGRAPH_\nZa \xc4\x8di\xc5\xa1\xc4\x8denje je bila potrebna ogromna operacija. 22. septembra je bil narejen na\xc4\x8drt za predhodno \xc4\x8di\xc5\xa1\xc4\x8denje. V operacijo so bila vpletena mnoga podjetja, stro\xc5\xa1ki \xc4\x8di\xc5\xa1\xc4\x8denja so bili ve\xc4\x8d sto milijonov dolarjev. Velik kup ru\xc5\xa1evin, ki so ostale na kraju, je gorel tri mesece, odporen proti vsem poskusom ga\xc5\xa1enja, dokler ni bila ve\xc4\x8dina ru\xc5\xa1evin kon\xc4\x8dno odstranjenih. Leta 2007 je bilo ru\xc5\xa1enje po\xc5\xa1kodovanih okoli\xc5\xa1kih stavb \xc5\xa1e vedno v teku, nova gradnja zamenjave Svetovnega trgovinskega centra pa se je \xc5\xbee pri\xc4\x8dela, gradnja Freedom towerja, ki so ga dokon\xc4\x8dali leta 2013.\n_START_SECTION_\nTeorije zarote\n_START_PARAGRAPH_\nNekateri nasprotujejo uradnim trditvam ameri\xc5\xa1ke strani in trdijo, da so bili napadi 11. septembra del skrbno pripravljene zarote, ki bi opravi\xc4\x8devala kasnej\xc5\xa1o ameri\xc5\xa1ko vojno proti terorizmu ter tudi vse vojne, ki jim vojna proti terorizmu slu\xc5\xbei kot krinka (npr. napad na Irak leta 2003), ravno tako tudi pove\xc4\x8danje nadzora nad Ameri\xc4\x8dani in ljudmi po svetu ter omejevanje svobode ter osnovnih pravic. _NEWLINE_Po mnenju zagovornikov zarote naj bi bile stolpnice WTC zasnovane dovolj mo\xc4\x8dno, da bi pre\xc5\xbeivele udarec ve\xc4\x8djega letala, ravno tako pa naj pretekli po\xc5\xbeari visokih zgradb ne bi nikoli povzro\xc4\x8dili tako hitrega in obse\xc5\xbenega ru\xc5\xa1enja, kot je bilo to videti v primeru omejenega po\xc5\xbeara v WTC. Nekateri celo namigujejo na prisotnost eksploziva na kriti\xc4\x8dnih delih nosilne konstrukcije. Naslednja stvar, ki jo poudarjajo, je, da piloti ugrabitelji, ki so se po nekaterih informacijah \xc5\xa1olali le na majhnih letalih, ne bi bili sposobni tako natan\xc4\x8dno leteti z velikimi potni\xc5\xa1kimi letali, ki so tr\xc4\x8dila v stavbe WTC in Pentagon (letalo je v Pentagon priletelo na majhni vi\xc5\xa1ini, kar naj bi bilo po mnenju nekaterih zelo te\xc5\xbeko ali nemogo\xc4\x8de izvesti s potni\xc5\xa1kim letalom). _NEWLINE_Teorije pravijo, da naj bi nekateri za napad vedeli \xc5\xbee prej, vendar se niso pravo\xc4\x8dasno odzvali in ukrenili kaj za prepre\xc4\x8denje napada. Ta trditev se stopnjuje do trditve, da naj bi bili v napad vpleteni tudi nekateri ljudje na klju\xc4\x8dnih polo\xc5\xbeajih v politiki, gospodarstvu in nekaterih slu\xc5\xbebah._NEWLINE_Predvsem v krogih muslimanskih ekstremistov in antisemitistov je raz\xc5\xa1irjena tudi teorija zarote, da je za napadi 11. septembra Mosad oziroma Izrael."